Zelote

Etymologia 

Ab le gr. zelotés, zelote

 Definition 

Se appella zelotes le adherentes de un gruppo judaic que professava un messianismo politic radical e que se separava del movimento del Phariseos. Le zelotes non intendeva expectar con patientia le advento del tempore messianic, ma se ingagiava, con le armas, a hastar, con lor interventionismo active, le accomplimento del promissa messianic. In un prime momento, le gruppos zelote viveva de aggressiones in le deserto; pois illes acquireva semper plus influentia e importantia in Palestina, usque in le anno 66 p. C. illes discatenava un insurrection contra Roma e su dominio, que conduceva, in le anno 70 p. C. al destruction de Jerusalem per le imperator Tito. Iste movimento successava superviver intra le Judaismo usque al definitive catastrophe de 135 p. C.

Categoria:Judaismo
Categoria:Theologia christian